ธนารักษ์ประสานฝรั่งเศสระงับแพร่ภาพแม่แบบเหรียญกษาปณ์รุ่นใหม่ของไทย
อธิบดีกรมธนารักษ์ประสานโรงกษาปณ์รัฐบาลฝรั่งเศสระงับการเผยแพร่ภาพ แม่แบบของเหรียญกษาปณ์รุ่นใหม่ของไทย
6 ธ.ค. 2560

อธิบดีกรมธนารักษ์ประสานโรงกษาปณ์รัฐบาลฝรั่งเศสระงับการเผยแพร่ภาพ แม่แบบของเหรียญกษาปณ์รุ่นใหม่ของไทย
เมื่อวันที่ 6 ธ.ค. นายพชร อนันตศิลป์ อธิบดีกรมธนารักษ์ เปิดเผยกรณีมีการนำเสนอคลิปชื่อ ‘French mint makes coins for Thailand’ ซึ่งมีการเสนอภาพแม่แบบของเหรียญกษาปณ์รุ่นใหม่ของไทยรัชกาลที่ 10 ว่า ได้แจ้งหนังสือไปยังโรงกษาปณ์รัฐบาลฝรั่งเศส (La Monnaie de Paris) ซึ่งเป็นคู่สัญญาในการผลิตเหรียญกษาปณ์หมุนเวียนให้กับประเทศไทย ให้ระงับการนำเสนอภาพดังกล่าว เพราะกระบวนการผลิตเหรียญยังไม่แล้วเสร็จ ยังไม่มีการผ่านความเป็นชอบจากที่ประชุมคณะรัฐมนตรี (ครม.) และจะทำให้ประชาชนสับสน เพราะอาจมีการเปลี่ยนแปลงรายละเอียด รูปแบบการผลิตได้อีก